**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2021 ОНЫ 8-Р САРД ХИЙЖ ГҮЙЦЭТГЭСЭН АЖЛЫН МЭДЭЭ**

2021.08.30. Зуунмод.

Энэ сард аймгийн ИТХ-ын Тэргүүлэгчдийн 8 дугаар Хуралдаан 08-р сарын 10-ны өдөр, аймгийн ИТХ-ын ээлжит бус 2 дугаар Хуралдаан 8-р сарын 12-ны өдөр тус тус хуралдлаа.

**Аймгийн ИТХ-ын Тэргүүлэгчдийн VIII Хуралдаанаар:**

Аймгийн ИТХ-ын Тэргүүлэгчдийн 8 дугаар хуралдаанаар 7 асуудал хэлэлцэж, 3 тогтоол батлан, хуралдааны тэмдэглэлээр 2 үүрэг өгөв.

Үүнд:-

1.Аймгийн иргэдийн Төлөөлөгчдийн Хурлын ээлжит 6 дугаар Хуралдааны тов тогтоож, хэлэлцэх асуудал батлах тухай асуудлыг хэлэлцээд 2021 оны 09 дүгээр сарын 15-ны өдөр аймгийн Засаг даргын Тамгын газрын Хуралдааны танхимд хуралдуулж 7 асуудал хэлэлцүүлэхээр шийдвэрлэв.

2.Нутгийн удирдлагын шийдвэрийн хэрэгжилтэд хийсэн хяналт-шинжилгээ үнэлгээний тухай асуудлыг хэлэлцээд аймгийн иргэдийн Төлөөлөгчдийн Хурал, Тэргүүлэгчдийн тогтоол, шийдвэрийн хэрэгжилт 2021 оны эхний хагас жилийн байдлаар 87.65 хувьтай хэрэгжиж байна гэж дүгнэн хуралдааны тэмдэглэлээр үүрэг өгөв.

3. Аймгийн 2022 оны төсвийн төслийг хэлэлцээд хуралдааны тэмдэглэлээр үүрэг өгөв.

4. Аймгийн 2021 оны төсвийн тодотголд Хурлын эдийн засаг, төсөв санхүү өмчийн бодлогын хорооны дүгнэлтийг хэлэлцээд аймгийн ИТХ-ын ээлжит бус 2 дугаар хуралдаанд хэлэлцүүлэхээр шилжүүлэв.

5.Аймгийн хэмжээнд хууль бус уул уурхайн зориулалтаар ашиглагдаж эвдэрч, эзэнгүй орхигдсон газарт нөхөн сэргээлт хийх журам батлах тухай асуудлыг хэлэлцээд боловсруулалтын түвшинг сайжруулан аймгийн ИТХ-ын Тэргүүүлэгчдийн Хуралдаанд дахин танилцуулахаар буцаав.

 6. Сонгон шалгаруулалтын талбайн солбицолд санал авах тухай асуудлыг хэлэлцээд Засгийн газрын 2018 оны 243 дугаар тогтоолоор батлагдсан хайгуулын тусгай зөвшөөрөл сонгон шалгаруулалтын талбайд өөрчлөлт оруулах солбицол нь булгийн эх, малын бэлчээрийн талбай, Түгээмэл тархацтай ашигт малтмалын Хайгуулын болон Ашиглалтын тусгай зөвшөөрлийн талбай, 2 иргэний өвөлжөө хаваржаа, Майдар сити цогцолбор, Богд хаан төмөр зам, салхин цахилгаан станц зэрэг бүтээн байгуулалтын ажлууд болон 2017 оны 5-р сарын 30-ны өдрийн 03 дугаар тогтоолоор орон нутгийн хэрэгцээнд авсан газартай давхцаж байгаа тул сумын Иргэдийн Төлөөлөгчдийн Хурлаас олгох боломжгүй санал ирүүлснийг үндэслэн дэмжих боломжгүй гэж үзэн, аймгийн иргэдийн Төлөөлөгчдийн Хурлын Тэргүүлэгчдээс гарсан шийдвэрийг холбогдох газруудад уламжлахыг аймгийн Засаг даргад даалгав.

7.Төрийн дээд одон медальд уламжлах тухай асуудлыг хэлэлцээд “Гавъяат багш цол”-оор 1, “Хөдөлмөрийн гавъяаны улаан тугийн одон”-оор 14, “Алтан гадас одон”-оор 57, “Хөдөлмөрийн хүндэт медаль”-иар 38 иргэнийг шагнуулахаар Монгол Улсын Ерөнхийлөгчид уламжлав.

**Аймгийн ИТХ-ын ээлжит бус II Хуралдаанаар:**

Аймгийн иргэдийн Төлөөлөгчдийн Хурлын ээлжит бус II Хуралдаан 2021 оны 8-р сарын 12-ны өдрийн 09 цагт аймгийн ЗДТГ-ын Хуралдааны танхимд 65.8 хувийн ирцтэй хуралдаж, Хуралдаанд 16 төлөөлөгч цахимаас, 11 төлөөлөгч танхимаар оролцлоо.

Аймгийн ИТХ-ын ээлжит бус II Хуралдаанаар:-

1.Аймгийн 2021 оны төсөвт өөрчлөлт оруулах тухай аймгийн Засаг даргын мэдээлэл, өргөн мэдүүлсэн төсөл, түүнд Хурлын Эдийн засаг, төсөв санхүү, өмчийн бодлогын хорооноос хийсэн дүгнэлтийг хэлэлцээд аймгийн 2021 оны төсвийг санхүүжүүлэх эх үүсвэр аймгийн татварын болон татварын бус орлого **18662000,0** мянган төгрөг, аймгийн төсөвт Улсын төсвөөс олгох санхүүгийн дэмжлэг  **9670889,9** мянган төгрөг, аймгийн төсөвт Улсын төсвөөс шилжүүлэх тусгай зориулалтын шилжүүлэг **48559366,7** мянган төгрөг, Эрүүл мэндийн даатгалын сангаас санхүүжих **779030,1** мянган төгрөг, аймгийн орон нутгийн хөгжлийн санд орон нутгийн хөгжлийн нэгдсэн сангаас олгох орлогын шилжүүлэг **9333701,6**  мянган төгрөг, аймгийн төсвийн урьд оны үлдэгдэл **3500000,0**  мянган төгрөг, аймгийн Орон нутгийн хөгжлийн сангийн үлдэгдэл **216000,0** мянган төгрөгөөр тус тус баталж аймгийн Иргэдийн Төлөөлөгчдийн хурлын 3 дугаар хуралдааны 03 тоот тогтоолын 1 дэх заалт, 3 дахь заалтын 3.2.1, 3.2.7 , 4 дэх заалт, 6 дах заалтын 28, 7 дахь заалт, 8,10 дах заалтуудыг тус тус хүчингүйд тооцов.

Аймгийн 2021 оны төсвийн тодотгол батлах тухай тогтоолын нэгдүгээр хавсралтаар аймгийн орон нутгийн хөгжлийн сангийн хөрөнгөөр хэрэгжүүлэх хөрөнгө оруулалтын төсөл арга хэмжээ, барилга байгууламжийн жагсаалтыг, хоёрдугаар хавсралтаар аймгийн орон нутгийн хөгжлийн сангийн шилжих үлдэгдлээр хэрэгжүүлэх ажлын жагсаалтыг, гуравдугаар хавсралтаар төсвийн шилжих үлдэгдлийн эх үүсвэрээр хийгдэх хөрөнгө оруулалтын төсөл арга хэмжээний жагсаалтыг тус тус батлаж аймгийн 2021 оны төсвийн тодотгол батлах тухай асуудлыг хэлэлцэж шийдвэрлэлээ.

Дээрх асуудлуудын хүрээнд аймгийн ИТХ-ын ээлжит бус 2 дугаар Хуралдаанаар 1 асуудал хэлэлцэж, 1 тогтоол батлав.

Аймгийн ИТХ-ын ээлжит бус 2 дугаар Хуралдаан, Тэргүүлэгчдийн Хуралдаанаас батлагдан гарсан тогтоолуудыг аймгийн ИТХ-ын Khural.mn сайт, аймгийн ЗДТГ-ын мэдээллийн самбар, Нэгдсэн үйлчилгээний төвийн мэдээллийн самбарт байршуулан, нийтэд мэдээллээ.

2021 оны 8-р сард аймгийн ИТХ-ын дарга, Ажлын албанд хандсан 21 албан бичиг ирснийг бүртгэн, аймгийн ИТХ-ын дарга болон нарийн бичгийн даргад танилцуулан хариу өгөх шаардлагатай 2 бичгийн хариуг өгч ажилласан байна.

Аймгийн ИТХ-ын дарга, Хурлын Ажлын албанаас аймгийн Засаг дарга болон холбогдох албан байгууллагад 20 бичиг гарган хүргүүллээ.

Аймгийн ИТХ-д хандан Зуунмод сумын иргэнээс 8-р сарын 05-нд “Газрын хугацаа сунгах тухай” өргөдөл, Улаанбаатар хотын Сонгино хайрхан дүүргийн иргэнээс “Шүүхээс үндэслэлгүй ял оногдуулсан тухай болон түүнд холбогдох санхүүгийн баримтийг шалгуулах тухай” өргөдөл ирснийг бүртгэн шийдвэрлэх шатандаа явж байна.

**Бусад үйл ажиллагааны хүрээнд:**

Аймгийн ИТХ-ын 2014 оны 04 дүгээр тогтоолоор батлагдсан “Аймгийн ИТХ-ын шагналын журмыг шинэчлэн батлах тухай” шагналын журмын дагуу аймгийн ИТХ-ын Тэргүүлэгчдийн 7-р сарын 26-ны өдрийн 43 тогтоолоор аймгийн ИТХ-ын төлөөлөгч Ц.Энхбат нь аймгийн ИТХ-ын дарга, аймгийн Засаг даргаар ажиллаж байх хугацаандаа төрөлх нутаг Төв аймгийг удирдах их үйл хэрэгт иргэд, олон түмний итгэлийг хүлээн сонгуулийн гурван удаагийн бүрэн эрхийн хугацаанд аймаг, орон нутгаа удирдаж, эдийн засаг, нийгмийн бүхий л салбарыг хөгжүүлэх зорилтыг оновчтой тодорхойлон, хөгжлийн бодлогын томоохон баримт бичгүүдэд тусган хэрэгжүүлж, хөдөө аж ахуй, аж үйлдвэрийн салбарын үйлдвэрлэлүүд тогтмол өсч, ажилгүйдэл, ядуурлыг бууруулах чиглэлээр тодорхой үр дүнд хүрэн, соёл, урлаг, спорт, нийгмийн салбарын үйл ажиллагааны түвшинг ахиулсан нь улсын хэмжээнд 7 удаа “Шилдэг аймаг”-аар шалгарсан амжилт үзүүлж нутгийн зон олноо баярлуулж, бахархуулсан гавъяа зүтгэл, аймгийн хөгжилд дэвшилд оруулсан хувь нэмрийг нь өндрөөр үнэлж аймгийн “Хүндэт иргэн цол” хүртээж, 2021 оны 8-р сарын 18-ны өдөр цол, өргөмжлөлийг гардууллаа.

Тулгар төрийн 2230 жил, Их Монгол улс байгуулагдсаны 815 жил, Үндэсний эрх чөлөө, тусгаар тогтнолоо сэргээн мандуулсны 110 жил, Ардын хувьсгалын 100 жилийн ойг тохиолдуулан Монгол Улсын Ерөнхийлөгчийн зарлигаар төрийн дээд одон, медалиар шагнагдсан зарим иргэдийг болон Төв аймгийн ИТХ, Засаг даргын шагналаар шагнагдсан иргэдийн шагналыг УИХ-ын гишүүн Ц.Туваан, аймгийн ИТХ-ын дарга Ц.Жамбалсүрэн, Засаг дарга Д.Мөнхбаатар, Засаг даргын орлогч Г.Сурмаа, Ц.Буманбуян нар гардууллаа.

Аймгийн ИТХ-ын Ажлын албанаас 8-р сарын 25-ны өдөр аймгийн ИТХ-ын дэргэдэх цагдаагийн байгууллагын үйл ажиллагаанд дэмжлэг үзүүлэх хяналт тавих үүрэг бүхий “Иргэний зөвлөл”-д шинээр томилогдсон гишүүдэд сургалт зохион байгууллаа.

Гишүүдийг аймгийн ИТХ-ын 5-р хуралдааны 11-р тогтоолоор Б.Эрдэнэбат, Г.Цэцгээ, Л.Ганбат, М.Мэндсүрэн, С.Энхтунгалаг, Ж.Энхбаатар, П.Мөнх-Оюун нарыг 2021 оны 09-р сарын 01-ний өдрөөс эхлэн 3 жилийн хугацаатай томилсон.

Тус сургалтаар шинэ гишүүдэдээ зөвлөлийн үйл ажиллагааны талаар мэдээлэл өгч, үнэмлэх гардуулан, гишүүдийн ажил үүргийн хуваарийг танилцууллаа.

Төв аймгийн ИТХ-аас цэцэрлэг, ерөнхий боловсролын сургуулийн 2021 оны хичээлийн шинэ жилийг эхлүүлэх, бэлтгэл хангахтай холбогдуулан сумдын ерөнхий боловсролын сургууль, цэцэрлэгийн үйл ажиллагаатай танилцаж, зөвлөн туслах ажлыг аймгийн хэмжээнд зохион байгуулж байна.

Аймгийн ИТХ-ын дарга Ц.Жамбалсүрэнгээр ахлуулсан баг 8-р сарын 30-ны өдөр “Хүмүүн” ахлах болон дунд сургуулийн нөхцөл байдалтай танилцаж, тулгарч буй хүндрэл бэрхшээлийн талаар ярилцаж, зөвлөлөө.

Мөн Зуунмод сумын хэмжээнд үйл ажиллагаа явуулдаг цэцэрлэгүүд болон 4, 5-р сургуулийн удирдлагуудтай уулзаж тус бүрийн хичээлийн шинэ жилийн бэлтгэл, ариутгал халдваргүйтэл, урьдчилан сэргийлэх талаар зохион байгуулж буй ажлын явц, шаардлагатай бодисын хангалт, сэжигтэй тохиолдол илэрсэн үед авах арга хэмжээний төлөвлөгөө, бэлтгэл зохион байгуулалт, сурагчдын нийгэм, сэтгэл зүйн байдлыг дэмжих ажлууд, багшийн хангалтын хувь болон өвөлжилтийн бэлтгэл ажлын талаар мэдээ мэдээлэлүүдийг сонслоо.

Аймгийн хэмжээнд Ерөнхий боловсролын 31 сургуулийн 18000 сурагч, 867 багштайгаар энэ хичээлийн жил эхлэх ба нийт багш ажилчдын 96,7% вакцины бүрэн тундаа хамрагдсан байна. Харин сурагчдын вакцинжуулалтын явц 54%-тай байна.

Цаашид эрсдэл өндөртэй байгаа сургуулиудын багш ажилчдыг яаралтай шинжилгээнд хамруулж, тандалт судалгаа хийх, ариутгалын бодисын нөөцийг нэмэгдүүлэх, өвөлжилтийн бэлтгэл ажил хангагдаагүй зарим сумдын асуудлыг яаралтай шийдвэрлэхийг аймгийн ИТХ-ын дарга Ц.Жамбалсүрэн холбогдох байгууллагуудад үүрэг болголоо.

**Аймгийн Гэмт хэргээс урьдчилан сэргийлэх ажлын хүрээнд:-**

Мал хулгайлах гэмт хэрэгтэй тэмцэх, урьдчилан сэргийлэх ажлыг эрчимжүүлэх зорилгоор Мал мах нэгдсэн арга хэмжээний хүрээнд “Эрчимжүүлэлт-2021” аймгийн хэмжээг 2020 оны 08 дугаар сарын 09-ний өдрөөс 2021 оны 10 дугаар сарын 25-ны хугацаанд явуулж байна. Арга хэмжээний хүрээнд Лүн, Баян, Эрдэнэ, Аргалант, Баянцогт, Эрдэнэсант, Сэргэлэн, Баянцагаан, Баяндэлгэр, Өндөрширээт, Баян-Өнжүүл, Батсүмбэр, Борнуур сумдад мэдээллийн самбар байрлуулах, мал хулгайлах гэмт хэрэгтэй тэмцэх чиглэлээр танин мэдэхүйн малын им тамга, шүд, зүс бүхий сургалтын танхим аймгийн Цагдаагийн газарт байгуулахаар шийдвэрлэж, “Эрчимжүүлэлт 2021”- арга хэмжээний бэлтгэл ажлын төлөвлөгөөний дагуу 4 сая төгрөгийн санхүүжилтийг шийдвэрлэв.

Аймгийн ИТХ-ын ээлжит 6 дугаар хуралдааны тов тогтсонтой холбогдуулан аймгийн ИТХ-ын Ажлын алба Хурлын Хуралдааны бэлтгэл ажлыг ханган ажиллаж байна.

ТАНИЛЦСАН:

 НАРИЙН БИЧГИЙН ДАРГА Ч.ЖАВЗАНПАГМА

 МЭДЭЭ БЭЛТГЭСЭН:

АЖЛЫН АЛБАНЫ МЭРГЭЖИЛТЭН Д.ОЮУНСАЙХАН